Εμπνευσμένο από αληθινά γεγονότα. Κάθε ομοιότητα εξυπηρετεί δραματικό σκοπό.
ΙΣΤΟΡΙΑ ΑΓΑΠΗΣ
ΤΖΟΝ Φ. ΚΕΝΕΝΤΙ ΤΖΟΥΝΙΟΡ ΚΑΙ ΚΑΡΟΛΙΝ ΜΠΕΣΕΤ
Γεια.
Πώς ήταν… αυτό που πήγες;
Ξέρεις.
Παρουσίαση βιβλίου ενός δημοσιογράφου στο Μιντάουν.
Πώς να ήταν;
-Εξαιρετικά καλά; -Βίαια καλά.
Πέρασε λίγο κι ο Άντονι.
Ναι; Πώς ήταν;
Αδύναμος.
-Γιατί έκανε τον κόπο να έρθει; -Πρέπει να ζεις τη ζωή.
Αυτό θεωρείται ζωή;
-Παρουσίαση βιβλίου στο Μιντάουν; -Εγώ καλά πέρασα.
-Αλήθεια; -Ναι.
Παρότι με στρίμωξε 20 λεπτά εκείνη η καλλιτέχνιδα με τα καπέλα.
Η Λίζι κάνει δημόσιες σχέσεις.
Τη θεωρείς καλλιτέχνιδα γιατί είναι καλή στη δουλειά της.
Τι κάνεις;
Εσύ τι λες;
Το αγαπάω αυτό το τραγούδι.
Ξέρεις τι άλλο αγαπάω;
Αγαπάω εσένα.
Κι εγώ σ' αγαπώ.
Θα ήταν πολύ πιο ωραία απόψε αν ήσουν εκεί.
Όλα είναι πιο ωραία όταν είμαι εκεί.
Αυτό συνήθως ισχύει.
Αυτό είναι το πρώτο τραγούδι που χορέψαμε.
Γνωριζόμασταν ελάχιστα τότε.
Εγώ σε ήξερα. Ήξερα ποια ήσουν.
-Ναι; -Ήσουν ατρόμητη.
Όχι, ήμουν τρομοκρατημένη.
Τότε έμπαινες σ' έναν χώρο και τον έκανες δικό σου.
Τότε;
Όχι… Ξέρεις τι εννοώ.
Μωρό μου, μου έλειψες απόψε.
Όλοι ρωτούσαν πού είσαι.
Είναι δύσκολο να θυμάμαι τις δικαιολογίες.
Πεινάς. Μην κρυώσει το φαγητό.
Συγγνώμη. Δεν ήθελα να σου δημιουργήσω ενοχές.
Απλώς μου έλειψες.
Ήταν μια μέτρια παρουσίαση βιβλίου στο Μιντάουν.
Δεν πρέπει να έχασα και πολλά, έτσι;
Αν ήθελες τόσο να με δεις, δεν θα πήγαινες.
Δεν σου πέρασε απ' το μυαλό, οπότε νιώθω ότι το θέμα δεν είναι να είμαστε μαζί,
αλλά να μας βλέπουν οι άλλοι να είμαστε μαζί.
Απλώς… δεν μ' αρέσει να πηγαίνω μόνος σ' αυτά.
-Λόγω όσων θα πει ο κόσμος; -Όχι.
Και γι' αυτό, προφανώς.
Ξέρεις τι γίνεται όταν πάω μόνος σε τέτοια.
Άλλο ένα πρωτοσέλιδο που λέει ότι πάμε για διαζύγιο.
Σ' αυτήν τη φάση, θα γράψουν κάτι όπως και να 'χει.
-Οπότε… -Ακριβώς.
Μπρος γκρεμός και πίσω ρέμα.
Νιώθω ότι λέμε το ίδιο πράγμα.
Λέω μόνο ότι θέλω να περάσω χρόνο μαζί σου έξω από το λοφτ.
Έχω μια τρελή ιδέα.
-Να πάρεις πιάτο; -Να πάμε ταξίδι.
-Τι ταξίδι; -Ό,τι ταξίδι θες.
Στο Παρίσι, στην Μπελίζ, στην Ταϊτή.
-Στην Ταϊτή; -Ναι.
Οι δυο μας στην παραλία. Χωρίς πάρτι, υποχρεώσεις, δημοσιογράφους.
Χωρίς ρούχα.
-Καρολίν. -Σοβαρολογώ.
Ίσως μετά τις γιορτές.
Μετά τις γιορτές; Είναι Αύγουστος.
Είναι 30 Αυγούστου. Ουσιαστικά Σεπτέμβριος.
Έχουμε το δείπνο του Ιδρύματος Ντελάνσι Στριτ στο Σαν Φρανσίσκο.
Την Εβδομάδα Μόδας στη Νέα Υόρκη. Μετά, πάω στην Κούβα.
Μετά πάμε στο Βίνιαρντ, από εκεί στο Ρεντ Γκέιτ.
Γυρνάμε στην πόλη για το πάρτι του Τέρι και της Βάλερι.
Νοέμβριο είναι το δείπνο για το George. Ευχαριστίες στο Χαϊάνις.
Χριστούγεννα με τα ξαδέρφια. Τα γενέθλιά σου Ιανουάριο.
Είπα ότι θα ήθελες να είσαι με φίλους, μα πάμε και ταξίδι.
Δηλαδή, δεν μπορούμε να πάμε διακοπές πριν το 1998;
Όχι βέβαια.
Πάμε στο Χαϊάνις το άλλο διήμερο.
Γαμώτο, το ξέχασα.
Πολλοί θεωρούν το Κέιπ από τις πιο όμορφες περιοχές στη χώρα.
Ναι, το γνωρίζω. Δεν έχω θέμα με το Κέιπ, μα με τη σύνθεση.
Τι πρόβλημα;
Έλα τώρα.
Όχι, να ακούσω.
Πες το.
Δεν είναι χαλαρωτικά. Κάθε λεπτό είναι σχεδιασμένο.
Δεν κοιμόμαστε ως αργά, δεν καθόμαστε στην παραλία, δεν πάμε βόλτα.
Δεν υπάρχει ιδιωτικότητα, δεν κάνουμε σεξ.
Δεν έχει ζεστό νερό, παρόλο που έχουν ανακαλυφθεί τα υδραυλικά.
Ακόμα και το κατακαλόκαιρο, κάνει πάντα κρύο. Πώς γίνεται;
Υπάρχουν όλοι αυτοί οι τρελοί, άγραφοι κανόνες.
Τα επιτραπέζια απαγορεύονται, αλλά επιτρέπεται η τράπουλα.
Ποια η διαφορά;
Το γιαούρτι για πρωινό είναι συνετό, μα για μεσημεριανό,
όπως είπε ο ξάδερφός σου, "διαιτητική βλακεία".
Κι ο κανόνας για την τηλεόραση τη μέρα.
Δεν είναι κανόνας.
Απλώς… Θες να δεις τηλεόραση τη μέρα;
Θέλω την επιλογή.
Είναι κρίμα να περνάς τη μέρα σου βλέποντας τηλεόραση μια καλοκαιρινή μέρα.
-Άρα είναι κανόνας; -Απλώς συνηθίζεται.
Δεν συνηθίζεται με τίποτα, πίστεψέ με.
Όλοι κοιτάνε επικριτικά όταν διαβάζω περιοδικά.
Και πριν πεις ότι κι η Καρολάιν διαβάζει συνέχεια περιοδικά,
θα σε διακόψω πρώτη, διαβάζει το The New Republic,
κι ενώ πρακτικά είναι περιοδικό, πνευματικά, είναι βιβλίο.
Το Vogue είναι περιοδικό.
Και φυσικά, τα βλέμματα ανυπομονησίας όποτε απέχω από κοκτέιλ.
Έχω φτάσει να ρουφάω τα Dark 'n' Stormy προληπτικά.
Πίνω για να μη νομίζουν ότι είμαι έγκυος. Το θεωρείς αστείο, μα σοβαρολογώ.
Νιώθω σαν έκθεμα, σαν να με παρατηρούν όλοι.
Λες και το σώμα μου είναι μια ζωντανή αναφορά
για την κατάσταση της σχέσης μας.
Πιες ένα Sea Breeze.
-Και τα οστρακοειδή. -Τι;
Την 4η Ιουλίου, κάνατε σε τρεις μέρες πέντε μπάρμπεκιου με θαλασσινά.
Έξι, βασικά.
Έγινε κι ένα νυχτερινό, μα σε άφησα να κοιμηθείς.
Ποιος τρώει οστρακοειδή τα μεσάνυχτα; Είναι διαβολικό. Σαδιστικό.
Εντάξει, κατάλαβα.
-Το Χαϊάνις είναι πιεστικό. -Όχι, είπα "σαδιστικό".
Θέλω να 'μαι με την οικογένειά μας.
-Είναι δική σου οικογένεια. -Και δική σου.
-Η οικογένεια μετράει. -Εμείς είμαστε οικογένεια.
Εμπρός;
Τι;
Τι έγινε;
Λόρεν, πιο σιγά, με τρομάζεις.
Τι συμβαίνει;
Σε ποιο κανάλι;
Ανοίγεις τηλεόραση;
Ναι, θα σε ξαναπάρω, εντάξει;
Σ' αγαπώ. Γεια.
Ενημέρωση για την κατάσταση της πριγκίπισσας Νταϊάνα,
που ενεπλάκη σε τροχαίο απόψε στο Παρίσι.
Είναι σε σοβαρή κατάσταση.
Οδηγούσε με τον σύντροφό της, Ντόντι Αλ Φαγέντ.
Σύμφωνα με την αστυνομία, εκείνος πέθανε στο τροχαίο…
-Θεέ μου! -…μαζί με έναν οδηγό.
Τραυματίας ο σωματοφύλακας της πριγκίπισσας. Άγνωστη η κατάστασή του.
-Θεέ μου. -Το ατύχημα συνέβη
ενώ παπαράτσι σε μηχανές καταδίωκαν το αμάξι που έμπαινε σε τούνελ
-δίπλα στον Σηκουάνα. -Μόλις την είδα.
-Τι; -Στην κηδεία του Τζιάνι.
Καθόμουν ακριβώς πίσω της.
Παρακολουθεί το Παρίσι για νέες πληροφορίες.
-Νίνα, με ακούς; -Ναι, σε ακούω.
Ο Ντόντι Αλ Φαγέντ είναι πολύ διάσημος, εκατομμυριούχος.
Ποια η κατάστασή του;
Αστυνομικές και λοιπές αναφορές λένε ότι είναι…
Προς το παρόν γνωρίζουμε μόνο ότι σκοτώθηκε εκείνος, ο οδηγός…
Καρολίν.
Ναι.
Τα ποτήρια στο πλυντήριο είναι καθαρά;
Τι;
Τα ποτήρια στο πλυντήριο είναι καθαρά;
Δεν ξέρω.
Δεν ξέρεις αν έβαλες πλυντήριο;
-Τι; -Πώς γίνεται να μην ξέρεις;
-Ή έβαλες ή όχι. -Γιατί με ρωτάς;
Ήσουν σπίτι όλη μέρα. Θυμάσαι αν δούλευε;
Ναι, έβαλα πλυντήριο.
Οι παπαράτσι προσπαθούσαν να φωτογραφίσουν την Νταϊάνα
με τον Ντόντι Αλ Φαγέντ, διάσημο εκατομμυριούχο,
με τον οποίο είχε ερωτική σχέση τις τελευταίες εβδομάδες.
Έχουν τραβήξει πολύ το ενδιαφέρον των ΜΜΕ όσο είναι στο Παρίσι;
-Οι περισσότεροι ήξεραν ότι ήταν εκεί. -Ναι.
Υπάρχουν πάρα πολλές φυλλάδες και μέσα…
Τι ξέρεις για την περιοχή όπου συνέβη το ατύχημα;
Κοντά στην είσοδο του τούνελ.
Ήταν μια είσοδος στο υπόγειο τούνελ που περνάει κάτω από τον Σηκουάνα.
Η περιοχή είναι γνωστή στους τουρίστες. Πολυσύχναστη περιοχή.
Ας επιστρέψουμε στο σημείο του τροχαίου.
Να το αναγνωρίσιμο πίσω μέρος του Mercedes σεντάν
και το αγνώριστο μπροστινό μέρος
μετά από πιθανή σύγκρουση με μεγάλη ταχύτητα.
Στο μπροστά μέρος, τα δύο λευκά σημεία εκεί
είναι οι ανοιγμένοι αερόσακοι, ό,τι έχει απομείνει.
Η πριγκίπισσα Νταϊάνα είναι ασυναγώνιστη στην πρόκληση ενδιαφέροντος
και τη συγκέντρωση πόρων για αξιόλογα έργα…
Πάω για τρέξιμο.
-Η πιο προβεβλημένη δράση της… -Τι;
…είναι ότι αναδεικνύει
-τη φρίκη που βιώνουν οι άμαχοι… -Τζον.
Επιστρέφω σε λίγο.
…ειδικά στη Βρετανία, λόγω της σχέσης της με τον Ντόντι Αλ Φαγέντ,
που ανέφερε ότι συνόδευσε τον 40χρονο εκατομμυριούχο σύντροφό της
και μια παρέα φίλων σε κρουαζιέρα στη Μεσόγειο,
θέτοντας ξανά την προσωπική της ζωή στο μικροσκόπιο.
Οι ιδιωτικές διακοπές της καταγράφηκαν από Ιταλούς παπαράτσι,
οι οποίοι δημοπρατούν τις φωτογραφίες στον πλειοδότη.
Θα συνεχίσουμε να καλύπτουμε…
…έγραφε, επί λέξει, "Η πριγκίπισσα Νταϊάνα πέθανε".
…τραγική εξέλιξη, με την επιβεβαίωση από τα ανάκτορα του Μπάκινγχαμ
ότι ο κόσμος έχασε την πριγκίπισσα Νταϊάνα σε ηλικία 36 ετών.
Η επίσημη αιτία θανάτου ήταν η καρδιακή ανακοπή
-μετά από σοβαρά τραύματα. -Είναι νεκρή.
Οι γιατροί παρατήρησαν ότι τα τραύματα συνάδουν με σφοδρή σύγκρουση.
Αν συντονιστήκατε τώρα, μεταδίδουμε…
-Τη σκότωσαν. -…το τραγικό ατύχημα της Νταϊάνα…
Τα έκανε όλα σωστά, πόζαρε πάντα,
τους έδινε ό,τι ήθελαν κι αυτοί…
Ο σύντροφός της, Ντόντι Αλ Φαγέντ, σκοτώθηκε…
…τη σκότωσαν.
-Χειρουργοί σε κοντινό νοσοκομείο… -Είναι πολύ θλιβερό.
Είναι τερατώδες.
Ήταν η πριγκίπισσά τους και την αντιμετώπισαν σαν θήραμα.
…επικράτησε πανικός όταν άρχισαν να χάνουν τον σφυγμό της.
-Εκεί, η αστυνομία… -Πάω να πλυθώ.
…παπαράτσι κυνηγούσαν το αμάξι της πριγκίπισσας
με ιλιγγιώδη ταχύτητα.
Συνελήφθησαν επτά άντρες.
και τα φιλμ κατασχέθηκαν.
Ο κόσμος μαθαίνει σιγά σιγά τα νέα…
Είναι πολύ μακάβριο να βλέπεις αυτήν τη μαλακία
τη στιγμή που κάποιος ξυπνάει τα παιδιά της
πριν μάθουν από την τηλεόραση ότι ο γονιός τους πέθανε.
…νωρίτερα απόψε, εκείνος και η Πρώτη Κυρία έστειλαν
συλλυπητήρια στα ανάκτορα του Μπάκινγχαμ.
Λέγεται ότι η βασιλική οικογένεια είναι στο Μπαλμόραλ της Σκωτίας…
Συγγνώμη. Δεν ήθελα να σε ταράξω.
Τα καημένα τα αγόρια.
Τουλάχιστον έχουν ο ένας τον άλλον.
Όπως εσύ κι η Καρολάιν.
-Εγώ και η Καρολάιν; -Ναι.
Δεν έχει σχέση μ' ό,τι περάσαμε εμείς.
Είναι πρίγκιπες. Μέλη μοναρχίας.
Ήμουν τριών όταν πέθανε ο μπαμπάς μου. Μεγάλωσα 60 στενά από δω.
Πήγαινα με το ποδήλατο σχολείο. Η μέρα με τη νύχτα.
Καλά.
Μου λες ότι δεν ήταν έτσι.
Πώς ήταν;
-Δεν θέλω να το συζητήσω. -Τζον.
Κάνεις υποθέσεις, θες να μου πεις πώς ήταν τα παιδικά μου χρόνια.
Το ίδιο κάνει κι ο υπόλοιπος κόσμος, δεν το θέλω κι από τη γυναίκα μου.
Τζον.
Απλώς προσπαθώ να καταλάβω.
Δεν σε τρομάζει;
Τζον.
Εντάξει.
Θες να μάθεις τι φοβάμαι; Τι σκέφτομαι;
Τι σκεφτόμουν όσο έτρεχα;
Ότι δεν θα ξαναβγείς από το σπίτι.
Βλέπω ομοιότητες ανάμεσα σ' ό,τι ζούμε και σ' ό,τι της συνέβη;
Φυσικά. Αλλά μπορώ να το πω;
Όχι, θα είναι κάτι ακόμα που θα σε εμποδίσει να ζήσεις.
Ξέρεις γιατί δεν μπορώ να το δω;
Γιατί αν το δω, δεν θα σταματήσω ποτέ.
Να σου πω για τα παιδικά μου χρόνια;
Δεν θυμάμαι καθόλου τον μπαμπά μου να πεθαίνει.
Μα αυτό που θυμάμαι έντονα είναι τη μαμά μου σε έκσταση.
Τις ώρες που περνούσαμε η Καρολάιν, η νταντά κι εγώ
όσο η μαμά μου ήταν σ' ένα σκοτεινό δωμάτιο κι έκλαιγε.
Και γιατί… δεν μπορούσε απλώς να παίξει μαζί μου;
Τη μητέρα μου είδα να πεθαίνει, όχι τον πατέρα μου.
Την είδα να πεθαίνει δύο φορές.
Και τώρα νιώθω σαν να βλέπω εσένα να χάνεσαι.
Επιλέγεις το σκοτάδι.
Το βλέπω να συμβαίνει. Νιώθω ότι με εγκαταλείπουν ξανά.
Δεν μπορώ να σε χάσω. Μόνο εσένα δεν μπορώ να χάσω.
Το καταλαβαίνεις;
Έχω χάσει πολλούς στη ζωή μου, δεν μπορώ να χάσω κι εσένα.
Δεν μπορώ. Δεν μπορώ να σε χάσω.
-Τζον. -Δεν μπορώ.
Δεν μπορώ να σε χάσω, Καρολίν.
Πάρε ανάσα.
Δεν πάω πουθενά.
Πάρε ανάσα.
ΕΝΑΝ ΧΡΟΝΟ ΑΡΓΟΤΕΡΑ…
Θα καείς.
-Σίγουρα δεν θες βοήθεια; -Όχι, είμαι εντάξει.
Ήπιαμε πολύ κρασί.
Τζέισον, ο Τζον είμαι.
Τελείωσε το δείπνο. Είμαι σπίτι.
Πάρε με όποτε θες.
-Γιατί παίρνεις τον δάσκαλο πτήσης; -Τι είναι αυτά που λες; Μιλάμε συνέχεια.
Πρέπει να κάνω άλλες 40 ώρες για την πιστοποίηση.
Μόλις τράκαρες αυτό το πράγμα που είναι σαν ιπτάμενη μηχανή γκαζόν.
Προφανώς θες παραπάνω ώρες.
Λέγεται Buckeye, και είναι εντελώς διαφορετικό μηχάνημα.
Δεν έχει καμία σχέση με αεροπλάνο.
-Τέρμα οι πτήσεις, είπες στην Καρολάιν. -Από πότε σε νοιάζει τι θέλει η Καρολάιν;
Τι κάνεις;
-Θέλω τα τσιγάρα μου. -Κάτσε. Θα σ' τα φέρω.
Δεν θέλω να χοροπηδάς στις σκάλες.
Δεν είναι πάνω. Είναι στο δωμάτιό μου.
Αν φύγουμε τώρα, προλαβαίνουμε το τέλος του πάρτι του Vanity Fair στο Pravda.
Τζον, δεν πρέπει να πιέζεις τον αστράγαλό σου.
Ούτε πάρτι, ούτε σκάλες, ούτε μαθήματα πτήσης.
Θα πάρουμε ταξί. Θα κάτσω όταν φτάσω.
-Γαμώτο. -Είμαι πτώμα.
Αλλά αν θες να πας, πήγαινε.
Πτώμα; Ούτε 11:00 δεν είναι.
Σταματάς με το κερί;
Κάτσε, τσακωνόμαστε τώρα;
Όχι, καλά είμαι.
Τι; Τι έγινε πάλι;
Καλά, αν θες να κάτσω να σε παρακαλάω, θα το κάνω.
Ή μπορούμε να πάμε στο σημείο όπου μου λες πώς ακριβώς τα σκάτωσα.
Είπες να δουλέψω για την Πέτρα.
-Πότε; -Πριν από μισή ώρα,
στο δείπνο που επέμενες να κάνεις.
Η Πέτρα παραπονιόταν πόσο δύσκολο είναι να βρεις
άτομο με εμπειρία, πρόθυμο να χτίσει κάτι από το μηδέν
με χαμηλό μισθό, κι άρχισες να μου φωνάζεις…
-Δεν φώναξα. -Στην κυριολεξία φώναζες.
Το ξέρω γιατί καθόσουν στην άλλη άκρη του τραπεζιού.
Είπα μόνο ότι έχεις εμπειρία στη μόδα.
-Δεν χρειάζεσαι λεφτά. -Δημόσιες σχέσεις.
-Εκεί έχω εμπειρία. -Στην Calvin Klein.
Μόδα δεν είναι; Είναι.
Η Πέτρα φτιάχνει κοσμήματα. Δεν είμαι σχεδιάστρια.
Συγγνώμη που υπαινίχθηκα ότι έχεις καλό γούστο.
Και μπορώ να αγοράζω κοσμήματα.
Όχι να τα φτιάχνω.
Είναι ταπεινωτικό να με προτείνεις συνεχώς για δουλειές άσχετες από τα προσόντα μου.
-Πότε το έκανα αυτό; -Συνέχεια.
Σχεδόν με έσπρωξες
στην αγκαλιά του Αντρέ Λιόν Τάλι.
-Δεν το έκανα. -Τζον, το έκανες.
Με κάνεις να νιώθω σαν άχρηστο βάρος που θες απεγνωσμένα να ξεφορτωθείς.
Γεμίζεις κεριά το τραπέζι.
Νόμιζα ότι το σιχαινόσουν.
Γιατί είπες ότι επέμενα να κάνουμε το τραπέζι;
Δική σου ιδέα δεν ήταν;
Δεν θα πρότεινα να πάμε σε εστιατόριο,
ή κάπου εκτός διαμερίσματος.
Τόσο πολύ σε πείραξε που οργάνωσα δείπνο για τους φίλους σου;
Με ενοχλεί όταν το κάνεις αυτό.
Ποιο;
Διαχωρίζεις τους φίλους μου και τους φίλους σου.
Είμαστε ένα, Τζον. Είναι φίλοι μας.
Εντάξει, Καρολίν.
-Ανάκληση αντωνυμίας. -Τι κάνεις;
Συγγνώμη αν σε πρόσβαλε η γραμματική μου.
Δεν είχες θέμα να μονοπωλήσεις το ενδιαφέρον των φίλων μου.
Ναι, με βομβάρδιζαν με ερωτήσεις.
Ναι.
Για να είμαι ειλικρινής, ο κόσμος νιώθει άβολα να σε ρωτάει
τι συμβαίνει στη ζωή σου γιατί δεν ξέρουν αν θες να το συζητήσεις.
Τι θα πει "τι συμβαίνει στη ζωή μου";
Ξέρεις, ότι ακόμα προσπαθείς να βρεις τι σε εξιτάρει.
Τι με εξιτάρει.
Φτάνει με αυτήν την αδυσώπητη πίεση. Γιατί πρέπει κάτι να με εξιτάρει;
Όλο αυτό ακούω από τους δικούς σου, τους φίλους σου,
τον Τύπο και ειδικά εσένα.
Δεν αρκεί να είσαι Κένεντι. Πρέπει να 'σαι σε συμβούλιο, να κάνεις ντοκιμαντέρ,
να γράψεις βιβλίο για το συνταγματικό δίκαιο.
Είμαι 33 ετών. Δουλεύω από τα 15 μου.
Δεν μπορώ να χαλαρώσω για να εγκλιματιστώ στον γάμο μου, να χαρώ τη ζωή μου;
Αυτό κάνεις όλη μέρα μόνη στο διαμέρισμα, χαίρεσαι τη ζωή σου;
Το ψάχνω.
Στο μεταξύ, δεν θέλω να μπω σε κάποιο συμβούλιο
για να νιώθεις καλύτερα όταν θα ρωτάνε με τι ασχολούμαι.
Εσύ ειδικά θα έπρεπε να καταλαβαίνεις.
-Εγώ ειδικά; -Ναι.
Εσύ ειδικά θα έπρεπε να ξέρεις πώς είναι.
Όμως μου την πέφτεις με ανώφελη βοήθεια, και νιώθω ότι έχει γίνει δουλειά μου
να αποκρούω τον συνεχή καταιγισμό αδιάκριτων προτάσεων
για να γεμίζω τη μέρα μου και…
και νιώθω τύψεις.
Ξέρω πως νομίζεις ότι βοηθάς, αλλά δεν…
Δεν νιώθω ότι βοηθάς.
Νιώθω σαν να με κρίνεις.
Τι να κάνω όταν παραπονιέσαι
ότι νιώθεις μετέωρη τη ζωή σου;
-Να κάθομαι και να μη λέω τίποτα; -Ναι.
Μη λες τίποτα.
Απλώς… Απλώς άκου.
Αυτό θέλω από σένα.
Να κάτσεις να με ακούσεις, να με αφήσεις να νιώθω χαμένη.
Μπορώ να… νιώθω χαμένη;
Μου επιτρέπεις να το κάνω αυτό;
Ναι.
-Ναι, μπορώ. -Εντάξει.
Καταλαβαίνω ότι φοβάσαι να ξεκινήσεις από την αρχή, αλλά δες τη μαμά μου.
Θεέ μου.
Ήταν αναγνώστρια όλη της τη ζωή κι έγινε επιμελήτρια στα 46 της.
Στα 46. Ναι, Τζον, το ξέρω.
Λέω μόνο ότι βρήκε την άκρη
παρά τη δημόσια κριτική ή την απειλή αυτής.
Αδυνατώ να εκφράσω πόσο καλά γνωρίζω ότι η μητέρα σου ήταν εντυπωσιακή γυναίκα.
Πίστεψέ με, εντάξει;
Μα θεωρείς ότι θα δούλευε στις εκδόσεις
όντας παντρεμένη με τον πιο διάσημο άντρα του πλανήτη; Το έκανε ως χήρα.
Αρκετά. Φτάνει με τη μητέρα μου.
-Εσύ την ανέφερες. -Και τώρα λέω να σταματήσεις.
-Εσύ αναφέρεις συχνά τη δική μου. -Ζει και μπορεί να αντικρούσει.
Είσαι τυχερή που δεν σε σύστησα στη μητέρα μου
γιατί ποτέ δεν θα το στήριζε αυτό.
Εμάς.
Δεν θα την άκουγα κιόλας.
Όχι. Ναι. Βέβαια.
-Ίσως έπρεπε να 'χω ακούσει τη δική μου. -Τι;
Η μητέρα μου είπε να δώσω ένα τέλος.
Πότε;
-Στον γάμο. -Σωστά. Στον λόγο της.
Όχι, νωρίτερα.
-Εκείνο το απόγευμα. -Τι λες;
Καρολίν.
Καρολίν, τι είναι αυτά που λες;
-Καρολίν. -Ήρθε στο δωμάτιο
τη μέρα της πρόβας και είπε να μη σε παντρευτώ.
Ότι δεν θα ήμουν ποτέ προτεραιότητά σου,
ότι θα διάλεγες πάντα τη δουλειά, την οικογένεια ή τον εαυτό σου,
ότι δεν θα έβρισκες ποτέ χώρο για μένα στη ζωή σου.
Την αντέκρουσα, είπα ότι έκανε λάθος.
-Και τώρα… δεν είμαι σίγουρη. -Καρολίν, έχω χώρο για σένα.
Τζον, το ξέρω ότι έτσι νομίζεις, αλλά πάντα λείπεις.
Γυρίζεις στις 11:00, τα μεσάνυχτα. Χθες βράδυ γύρισες στις 3:00 π.μ.
Κλείνουμε το τεύχος Αυγούστου.
Πάντα…
Πάντα κλείνεις τεύχος.
Ή βγαίνεις για ποτό για να γιορτάσεις το κλείσιμο του τεύχους,
ή κυνηγάς έναν συγγραφέα ή επενδυτή, ή αλλάζεις το στήσιμο.
Αν δεν είναι αυτό, είναι φιλανθρωπική εκδήλωση,
έρανος ή υποψηφιότητα για τη Γερουσία.
Άρα, δεν το στηρίζεις.
Στηρίζω εσένα.
Θα το στήριζα αν θεωρούσα ότι είναι κάτι που πιστεύεις,
μα όλα πηγάζουν από αυτήν την άστοχη αίσθηση υποχρέωσης.
Όπως τα μεσημεριανά μας γεύματα.
Αφήνω κενά δύο μεσημέρια τη βδομάδα, για να περνάμε χρόνο μαζί.
Δεν είναι το ίδιο σαν να το θες.
-Ακριβώς το ίδιο. -Όχι, είναι υποχρέωση.
Το κάνεις για να μην έχεις τύψεις.
-Τι τύψεις; -Δεν θες να 'σαι κοντά μου.
Να μου μιλάς. Τις μισές φορές κοιμάσαι σε άλλο δωμάτιο.
Σου μιλάω συνέχεια.
Όχι, Τζον, δεν ενδιαφέρεσαι για μένα.
Δεν ζητάς τη συμβουλή μου.
Δεν σε συναρπάζουν όσα έχω να πω. Δεν έχεις περιέργεια.
Μου μιλάς όσο χρειάζεται για να υπάρχει ηρεμία,
όσο χρειάζεται για να μη μιλάμε άλλο.
Κάποτε λαχταρούσες να περνάς κάθε στιγμή μαζί μου,
τώρα βλέπεις τον γάμο μας σαν ενδιάμεση στάση
ανάμεσα σε μέρη όπου όντως θες να είσαι.
Και το καταλαβαίνω.
Θα 'ναι δύσκολο να βλέπεις πόσο δυστυχισμένη με κάνεις.
Ξέρεις κάτι;
Είναι.
Μάλλον μόνο αυτό μπορώ να κάνω τελευταία,
να απογοητεύω τους άλλους.
Όλη μέρα τσακώνομαι με εκδότες, επενδυτές, τραπεζίτες.
Όλοι λένε να δώσω στο περιοδικό τη χαριστική βολή.
Και μετά γυρνάω σπίτι και τσακωνόμαστε επειδή λείπω συνέχεια.
Κάθε βράδυ κοιμάμαι τρέμοντας ότι θα ξυπνήσω
και θα τα ξανακάνω όλα απ' την αρχή.
Και το χειρότερο είναι ότι θέλω να σου μιλήσω,
αλλά σε νιώθω έτη φωτός μακριά μου.
Είσαι εδώ, αλλά δεν είσαι εδώ.
Και μου λείπεις, Καρολίν. Μου λείπει αυτή που ερωτεύτηκα.
Τζον, εδώ είμαι.
Εγώ είμαι αυτή που ερωτεύτηκες.
Μα δεν θες αυτήν την εκδοχή μου.
Θέλεις την ψυχρή, απλησίαστη,
λαμπερή εκδοχή μου που θα είναι σαν τρόπαιο.
Τη στιγμή που έγινα ευάλωτη μαζί σου…
Νομίζεις ότι είσαι ευάλωτη;
Για να είσαι ευάλωτη, πρέπει να θες και να χρειάζεσαι κάτι.
Εσύ το μόνο που θες είναι να μου λες ξανά και ξανά πόσο μισείς τη ζωή μας.
Το ήξερα. Δεν έπρεπε ποτέ να αφεθώ έτσι. Παραβίασα τον κανόνα μου. Είμαι χαζή.
-Απλώς προετοιμαζόμουν. -Για ποιο πράγμα;
Πάντα προετοιμάζομαι.
Όλη μου τη ζωή προετοιμαζόμουν
για τρομερά πράγματα που θα αντιμετώπιζα μόνη.
Κι αυτό εδώ δεν διαφέρει.
-Ήξερες ποιος είμαι πριν με παντρευτείς. -Μακάρι να σταματούσα να το ακούω αυτό.
Κανείς δεν ξέρει ποιον παντρεύεται.
Προφανώς.
Οι άνθρωποι πρέπει ν' αλλάζουν.
Εγώ δεν άλλαξα.
Το λες σαν να είναι αρετή, σαν να είναι αξιέπαινο.
Δεν έχεις κάνει χώρο για μένα. Πες μου κάτι που άλλαξες στη ζωή σου
από τότε που παντρευτήκαμε.
Ίδιο λοφτ, ίδια δουλειά, ίδιους φίλους.
Τα ίδια σαββατοκύριακα στο Ρεντ Γκέιτ ή στο Χαϊάνις,
το ίδιο πρόγραμμα.
Τα πάντα στη ζωή μου έχουν αλλάξει. Το καταλαβαίνεις;
Είναι δική σου επιλογή.
Κάνεις λες και κάθε ατυχία στη ζωή σου οφείλεται σε δικό μου τελεσίγραφο.
Λες και δεν έχεις λόγο σ' αυτήν τη σχέση.
Δεν σ' ανάγκασα να παραιτηθείς, να με παντρευτείς.
Δεν είπα να αφήσεις τις φυλλάδες να σε τσακίσουν. Μα ξέρεις κάτι;
Νομίζω ότι ένα κομμάτι σου το απολαμβάνει.
-Ορίστε; -Ναι, για να μου το χτυπάς.
Να με τιμωρείς, να με κατακρίνεις
που δεν ελέγχω πράγματα πέρα από τον έλεγχό μου.
Το απολαμβάνεις. Σαν η θυματοποίηση να 'ναι η μόνη σου ταυτότητα.
Ευχαριστώ. Σ' αρέσει που με μισούν.
Γιατί είσαι ο γιος της Αμερικής, κι εγώ άλλη μια τραγωδία που υπομένεις γενναία.
Λοιπόν. Νομίζω ότι έφτασα στο όριο.
Τι είναι αυτά που λες;
Τζον, τι είναι αυτά που λες;
Ίσως έχω υπομείνει αρκετές τραγωδίες για μια ζωή.
Γαμώτο.
Τζον, γύρνα πίσω.
Τζον!
Τζον, τι κάνεις;
Τι…
Δεν μπορώ να συνεχίσω.
Τι εννοείς;
Ποιο πράγμα; Τι εννοείς;
Ό,τι αγγίζω, όποιον αγγίζω καταρρέει.
Και τώρα καταρρέει κι αυτό.
Θεωρώ ότι αν μείνω, θα κάνω ή θα πω κάτι που θα μετανιώσω.
Σαν τι; Σαν τι, Τζον;
Θα είμαι στο Στάνχοουπ. Μια-δυο μέρες.
Όχι, Τζον, πες αυτό που θα έλεγες.
Ό,τι κι αν μου πεις
δεν θα με πληγώσει περισσότερο από το να φύγεις.
Ξέρεις πώς είναι να βλέπω στα μάτια σου ότι αποτυγχάνω σ' αυτόν τον γάμο;
Απέτυχα ως δικηγόρος, αποτυγχάνω ως συντάκτης περιοδικού.
Δεν βοήθησα τη μαμά μου. Δεν μπορώ να βοηθήσω τον Άντονι.
Δεν θα αντέξω άλλη μια αποτυχία τώρα.
Όχι, Τζον.
Όταν είπα ότι όλα τελειώνουν, είπες "όχι εμείς".
Τι απέγινε το "όχι εμείς", Τζον;
Τι απέγινε το "όχι εμείς";
Όταν είπα ότι όλα τελειώνουν, είπες "όχι εμείς".
Τι απέγινε το "όχι εμείς";
Δεν το τελειώνω.
Ναι, τελειώνει.
Το σκας.
Δεν θέλω να σε πληγώνω άλλο, Καρολίν. Θέλω να είμαι μαζί σου.
Τότε, να είσαι μαζί μου.
Δεν θέλω να μαλώνουμε.
Πρέπει.
Αυτό κάνει ο κόσμος. Τσακώνεται. Μένει.
Αν συνεχίσουμε, θα χάσουμε ο ένας τον άλλον.
Σε παρακαλώ, μη μ' αφήνεις.
Σε παρακαλώ.
Μην επιβεβαιώσεις τη μητέρα μου.
Θα γυρίσω, το υπόσχομαι.
Σ' αγαπώ.
Υποτιτλισμός: Μαριάννα Κοτζιά